|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásením národnej prírodnej rezervácie (NPR) Plavno sa predpokladá dlhodobý pozitívny vplyv na prírodné hodnoty, ktoré sú predmetom ochrany tohto územia. Predmetom ochrany NPR Plavno je biotop európskeho významu Ls 5.1 Bukové a jedľovo-bukové kvetnaté lesy (9130).  Biotop Ls 5.1 Bukové a jedľovo-bukové kvetnaté lesy zaberá približne 99 % NPR Plavno a lokálne v závislosti od morfológie, na hrebienkoch, je nahrádzaný biotopom Ls 5.4 Vápnomilné bukové lesy. NPR Plavno je tvorená dvojetážovými lesnými porastami. Priemerný vek porastov v zóne A je 110 – 120 rokov. V hornej etáži prevláda buk lesný (*Fagus sylvatica)* s prímesou smreka obyčajného (*Picea abies)* a jedle bielej (*Abies alba)*, spodná etáž je tvorená tisom obyčajným (*Taxus baccata)* buď kompaktne, alebo v skupinkách a v hlúčikoch. Druh národného významu tis obyčajný sa v NPR Plavno zachoval a rozšíril výmladnosťou, pričom je zaujímavé, že väčšina exemplárov rastie vo forme stromov s jedným kmeňom, menšina v trsoch.  Vyhlásením NPR Plavno budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | NPR Plavno | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením NPR Plavno bude v súlade s požiadavkami Európskej komisie zabezpečená právna ochrana územia, a budú vytvorené podmienky pre zachovanie, resp. obnovenie priaznivého stavu predmetu ochrany NPR Plavno. Opatrenia sú prioritne zamerané na ochranu biotopu, ktorý je predmetom ochrany NPR Plavno, ale výsledným efektom bude aj zachovanie alebo zlepšenie stavu ďalších druhov živých organizmov vrátane druhov európskeho významu, ktoré sa v území vyskytujú. Z  druhov národného významu bol v území potvrdený výskyt druhov kruštík drobnolistý (*Epipactis microphylla),* prilbovka biela (*Cephalanthera damasonium)* atis obyčajný, ktorý je predmetom lesníckych výskumov už dlhodobo. Z druhov čeľade *Orchidaceae* boli v území zaznamenané napríklad aj druhy kruštík širokolistý (*Epipactis helloborine),* hviezdovka hlístová (*Neottia nidus-avis).*   1. **Voda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | malý | | *rozsah vplyvu* | NPR Plavno | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany NPR Plavno pozitívne ovplyvní všetky zložky okolitého ekosystému vrátane vôd.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | NPR Plavno | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany NPR Plavno pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | NPR Plavno | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany NPR Plavno pozitívne ovplyvní všetky aj ďalšie zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády, ktorým sa vyhlasuje národná prírodná rezervácia Plavno (ďalej len „návrh nariadenia vlády“), dôjde k zvýšeniu výmery existujúcej NPR Plavno s rozlohou 28,0079 ha a piatym stupňom ochrany. Schválením návrhu nariadenia vlády tak vznikne NPR Plavno s celkovou rozlohou 52,5879 ha s piatym stupňom ochrany v zóne A (výmera 28,0079 ha) a štvrtým stupňom ochrany v zóne B (výmera 24,58 ha). Pôvodná NPR Plavno sa stane jej súčasťou.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | NPR Plavno | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. NPR Plavno je zároveň územím európskeho významu patriacim do európskej sústavy chránených území Natura 2000. Uplatnenie ochrany biotopov vytvára predpoklad pre zachovanie alebo zlepšenie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre príslušný členský štát, ale pre Európsku úniu (EÚ) ako celok. Územie tak prispieva k zabezpečeniu ochrany najvzácnejších a najviac ohrozených druhov voľne rastúcich rastlín, voľne žijúcich živočíchov a prírodných biotopov. Prostredníctvom ochrany týchto druhov a biotopov sa sleduje zabezpečenie zachovania biologickej rôznorodosti v širokom meradle v rámci členských krajín EÚ. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |